[Video] Avo-avonture saam met Suzelle en Mariaan‘n Skermskoot uit die video Vaarwel aan die dae toe jy ŉ avokado gekoop het wat eintlik nog aan die boom moes hang om ryp te word. Suzelle DIY wys in dié video slim wenke hoe jy kan bepaal of ŉ avokado ryp is. Na dese sal jy jou nooit weer misgis met ŉ papgedrukte avokado in die winkel wat nog nie eintlik reg is om geëet te word nie. Dié doen-dit-self-ghoeroe wys ook ŉ maklike manier om guacamole te maak met net ŉ paar bestanddele. Dit sal handig te pas kom langs die braaivuur of op die tafel as ŉ doopsous. Lees alle vorige berigte oor Suzelle DIY op Maroela, sluit by haar YouTube-kanaal aan of besoek haar Facebook-blad.